Selebi word glo privaat behandel | Maroela Media
Selebi word glo privaat behandel
Steve Biko-hospitaal het Maandag bevestig dat Jackie Selebi, voormalige polisiehoof, na 'n ander mediese instansie geskuif het om privaatbehandeling te ontvang.
Maroela Media het vroeër berig dat Selebi, voormalige polisiehoof, glo vir die afgelope week nie vir sy dialisebehandeling by die Steve Biko-hospitaal opgedaag nie. 'n Bron het aan The New Age bevestig Selebi se laaste behandeling was verlede Maandag. Die koerant het Selebi se huis geskakel en 'n vrou, wat nie haar naam bekend wou maak nie, het gesê Selebi sterk by sy huis in Waterkloofrif, Pretoria, aan.
Dr Ernest Kenoshi, die hospitaal se hoof uitvoerende beampte, het aan EWN gesê Selebi is na die Jakaranda-hospitaal verplaas. Hy betaal glo vir sy eie behandeling. Kenoshi wou nie uitbrei hoekom en wanneer Selebi geskuif het nie.